CELEX: 32003R2307
Language: lv
Date: 2003-12-29 00:00:00
Title: Komisijas Regula (EK) Nr. 2307/2003 (2003. gada 29. decembris), ar ko groza Regulu (EK) Nr. 2550/2001 par apgabaliem, kuros ir tiesības saņemt piemaksu par kazām reproduktīvā vecumā

Svarīgs juridisks paziņojums

|

32003R2307

Oficiālais Vēstnesis L 342 , 30/12/2003 Lpp. 0011 - 0012

		Komisijas Regula (EK) Nr. 2307/2003(2003. gada 29. decembris),ar ko groza Regulu (EK) Nr. 2550/2001 par apgabaliem, kuros ir tiesības saņemt piemaksu par kazām reproduktīvā vecumāEIROPAS KOPIENU KOMISIJA,ņemot vērā Eiropas Kopienas dibināšanas līgumu,ņemot vērā Padomes 2001. gada 19. decembra Regulu (EK) Nr. 2529/2001 par aitu un kazu gaļas tirgus kopīgo organizāciju [1], jo īpaši tās 4. panta 2. punktu,tā kā:(1) Apgabali, kuros kazas gaļas ražotājiem ir tiesības saņemt piemaksas, ir uzskaitīti I pielikumā Komisijas 2001. gada 21. decembra Regulā (EK) Nr. 2550/2001, ar ko nosaka sīki izstrādātus noteikumus, kas jāievēro, piemērojot Padomes Regulu (EK) Nr. 2529/2001 par aitu gaļas un kazu gaļas tirgus kopīgo organizāciju attiecībā uz piemaksu sistēmām, un ar ko groza Regulu (EK) Nr. 2419/2001 [2], kurā grozījumi izdarīti ar Regulu (EK) Nr. 623/2002 [3].(2) Turpmāka izskatīšana uzrādīja, ka ģeogrāfisko apgabalu saraksts jāpapildina ar jauniem datiem. Pēc kazu gaļas ražošanas sistēmas analīzes aizjūras departamentos Francijas iestādes ir secinājušas, ka šie departamenti atbilst Regulas (EK) Nr. 2529/2001 4. panta 2. punktā noteiktajiem kritērijiem.(3) Šī atjaunināšana neskar pēckontroli saistībā ar Regulas (EK) Nr. 2529/2001 4. panta 2. punktā minētajiem nosacījumiem atbalsta piešķiršanai.(4) Šajā regulā paredzētie pasākumi ir saskaņā ar Aitu un kazu pārvaldības komitejas atzinumu,IR PIEŅĒMUSI ŠO REGULU.1. pantsRegulas (EK) Nr. 2550/2001 I pielikumu aizstāj ar šīs regulas pielikumu.2. pantsŠī regula stājas spēkā trešajā dienā pēc tās publicēšanas Eiropas Savienības Oficiālajā Vēstnesī.To piemēro no 2004. gada 1. janvāra.Šī regula uzliek saistības kopumā un ir tieši piemērojama visās dalībvalstīs.Briselē, 2003. gada 29. decembrīKomisijas vārdā —Komisijas loceklisFranz Fischler[1] OV L 341, 22.12.2001., 3. lpp.[2] OV L 341, 22.12.2001., 105. lpp.[3] OV L 95, 12.4.2002., 12. lpp.--------------------------------------------------PIELIKUMS"“I PIELIKUMSApgabali, kuros ir tiesības uz piemaksu par kazām reproduktīvā vecumāFrancija : Korsika, aizjūras departamenti un visi kalnu rajoni Padomes Regulas (EK) Nr. 1257/1999 [1]18. panta nozīmē, kuri atrodas ārpus minētajiem reģioniem.Grieķija : visa valsts.Itālija : Lacija, Abruci, Molīze, Kampānija, Apūlija, Bazilikata, Kalabrija, Sicīlija un Sardīnija, kā arī visi kalnu rajoni Regulas (EK) Nr. 1257/1999 18. panta nozīmē, kuri atrodas ārpus minētajiem reģioniem.Spānija : Andalūzijas, Aragonas, Baleāru salu, Kastīlijas–Lamančas, Kastīlijas un Leonas, Katalonijas, Estremadūras, Galisijas (izņemot Koruņas un Lugo provinces), Madrides, Mursijas, Larjohas, Valensijas un Kanāriju salu autonomie apgabali, kā arī visi kalnu rajoni Regulas (EK) Nr. 1257/1999 18. panta nozīmē, kas atrodas ārpus minētajiem reģioniem.Portugāle : visa valsts, izņemot Azoru salas.Austrija : visi kalnu rajoni Regulas (EK) Nr. 1257/1999 18. panta nozīmē.Vācija : visi kalnu rajoni Regulas (EK) Nr. 1257/1999 18. panta nozīmē.”"[1] OV L 160, 26.6.1999., 80. lpp.--------------------------------------------------